CELEX: 32008D0483
Language: et
Date: 2008-06-18 00:00:00
Title: 2008/483/EÜ: Komisjoni otsus, 18. juuni 2008 , millega kehtestatakse ühenduse rahaline toetus kulutuste jaoks, mis on tehtud seoses sigade klassikalise katku vastu võitlemiseks võetud erakorraliste meetmetega Saksamaal 2006. aastal (teatavaks tehtud numbri K(2008) 2722 all)

25.6.2008   
            
            
               ET
            
            
               Euroopa Liidu Teataja
            
            
               L 164/41
            
         
      KOMISJONI OTSUS,
   18. juuni 2008,
   millega kehtestatakse ühenduse rahaline toetus kulutuste jaoks, mis on tehtud seoses sigade klassikalise katku vastu võitlemiseks võetud erakorraliste meetmetega Saksamaal 2006. aastal
   (teatavaks tehtud numbri K(2008) 2722 all)
   (Ainult saksakeelne tekst on autentne)
   (2008/483/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikli 3 lõiget 3 ja artikli 3 lõike 5 esimest taanet,
   ning arvestades järgmist:
   
               (1)
            
            
               Otsuses 90/424/EMÜ on sätestatud kord, mis reguleerib ühenduse rahalist toetust veterinaariaalaste erimeetmete, sealhulgas erakorraliste meetmete suhtes. Et aidata kaasa sigade klassikalise katku võimalikult kiirele likvideerimisele, peaks ühendus rahalise toetusega osalema liikmesriigi tehtud abikõlblike kulutuste kandmises. Kõnealuse otsuse artikli 3 lõike 5 esimeses taandes on sätestatud eeskirjad protsendimäära kohta, mida tuleb kohaldada liikmesriigi kantud kulutuste suhtes.
            
         
               (2)
            
            
               Komisjoni määrusega (EÜ) nr 349/2005 on kehtestatud eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsuses 90/424/EMÜ. (2) Kõnealuse määruse artiklis 3 on sätestatud eeskirjad ühenduse rahalise toetuse tingimustele vastavate kulutuste kohta.
            
         
               (3)
            
            
               Komisjoni 14. novembri 2006. aasta otsusega 2006/777/EÜ (ühenduse rahalise toetuse kohta sigade klassikalise katku likvideerimiseks Saksamaal 2006. aastal) (3) andis ühendus 2006. aastal Saksamaale rahalist toetust kulutuste jaoks, mis on tehtud seoses sigade klassikalise katku vastu võitlemiseks võetud erakorraliste meetmetega. Vastavalt kõnealusele otsusele tehti esimene osamakse suurusega 5 000 000 eurot.
            
         
               (4)
            
            
               Saksamaa esitas 6. detsembril 2006 ametliku hüvitisetaotluse, mis on sätestatud komisjoni määruse (EÜ) nr 349/2005 artikli 7 lõigetes 1 ja 2.
            
         
               (5)
            
            
               Ajavahemikul 23.–27. aprill 2007 tegi komisjon kohapealse kontrolli, mis on sätestatud komisjoni määruse (EÜ) nr 349/2005 artiklis 10. Komisjoni tähelepanekud, abikõlblike kulutuste arvutamise meetod ja lõplikud järeldused edastati Saksamaale 6. veebruari 2008. aasta kirjas.
            
         
               (6)
            
            
               Ühenduse rahalist toetust antakse üksnes tingimusel, et kavandatud tegevus on tegelikult ellu viidud ja ametiasutused on esitanud kogu vajaliku teabe ettenähtud tähtaegadeks.
            
         
               (7)
            
            
               Saksamaa ametiasutused on täielikult täitnud oma tehnilised ja halduskohustused, mis on sätestatud otsuse 90/424/EMÜ artikli 3 lõikes 2 ja määruse (EÜ) nr 349/2005 artiklis 7.
            
         
               (8)
            
            
               Eespool esitatut silmas pidades tuleks nüüd määrata ühenduse rahalise toetuse kogusumma seoses sigade klassikalise katku likvideerimise valdkonnas tehtud kulutustega Saksamaal 2006. aastal.
            
         
               (9)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Ühenduse rahaline toetus Saksamaale
   Ühenduse rahaline toetus kulutuste jaoks, mis on tehtud seoses sigade klassikalise katku likvideerimisega Saksamaal 2006. aastal, on 8 315 827,65 eurot.
   Artikkel 2
   Maksekord
   Ühenduse rahalise toetuse ülejäänud summa on 3 315 827,65 eurot.
   Artikkel 3
   Adressaat
   Käesolev otsus on adresseeritud Saksamaa Liitvabariigile.
   
      Brüssel, 18. juuni 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 224, 18.8.1990, lk 19. Otsust on viimati muudetud määrusega (EÜ) nr 1791/2006 (ELT L 363, 20.12.2006, lk 1).
   
      (2)  ELT L 55, 1.3.2005, lk 12.
   
      (3)  ELT L 314, 15.11.2006, lk 37.